1. godkender Kommissionens ændrede forslag;
2. opfordrer Kommissionen til at ændre sit forslag i overensstemmelse hermed, jf. EF-traktatens
artikel 250, stk. 2;
3. opfordrer Rådet til at underrette Parlamentet, hvis det ikke agter at følge den tekst, Parlamentet har
godkendt;
4. kræver, at der indledes samrådsprocedure, hvis Rådet ikke agter at følge den tekst, Parlamentet har
godkendt
5. anmoder Rådet om fornyet høring, hvis det agter at ændre Kommissionens forslag i væsentlig grad;6. pålægger sin formand at sende Parlamentets holdning til Rådet og Kommissionen.
4. Det Europæiske Råd i Feira den 19.-20. juni 2000
B5-0522, 0526 og 0529/2000
Europa-Parlamentets beslutning om forberedelsen af Det Europæiske Råd i Feira den
19.-20. juni 2000
Europa-Parlamentet,
)dash der henviser til sin beslutning af 16. marts 2000 om Den Europæiske Unions Charter om grundlæg-
gende rettigheder(1) og af 18. november 1999(2) og 13. april 2000(3) om regeringskonferencen,
)dash der henviser til Kommissionens henstilling (KOM(2000) 214) om de overordnede retningslinjer for
medlemsstaternes og Fællesskabets økonomiske politikker for 2000, jf. artikel 99, stk. 2, i traktatenom oprettelse af Det Europæiske Fællesskab,
A. der henviser til, at Det Europæiske Råd i Feira finder sted på baggrund af stadig mere intensive for-
handlinger med 12 ansøgerlande, som må resultere i en fremskyndet udvidelse af Unionen baseret på
fuldstændig opfyldelse fra de enkelte ansøgerlandes side af kriterierne fra København, og at retsstats-
princippet, demokratiet og respekten for menneskerettigheder derved udvides fra den nuværendeUnion til at omfatte en langt større del af Europa,
B. der henviser til, at Det Europæiske Råd også vil drøfte fremskridt mod en fælles europæisk sikkerheds-
og forsvarspolitik med såvel civilt som militært indhold, der åbner mulighed for en selvstændig EU-ak-
tion,
Regeringskonferencen og charteret for grundlæggende rettigheder
1. støtter det portugisiske formandskabs bestræbelser på at udvide regeringskonferencens dagsorden til
navnlig at omfatte en rationalisering af traktatens struktur og en reform af proceduren for traktatændrin-
ger, og opfordrer indtrængende Det Europæiske Råd i Feira til at være ambitiøs, når dagsordenen for rege-
ringskonferencen under det franske formandskab drøftes;
2. er dybt foruroliget over den manglende politiske vilje, som medlemsstaterne har udvist i de seneste
måneder med hensyn til løsning af de forskellige spørgsmål, der behandles under regeringskonferencen;
opfordrer medlemsstaterne til at undersøge de grundlæggende institutionelle spørgsmål i en bred kontekst
og ud fra et europæisk perspektiv;
(1) Vedtagne tekster, punkt 4.
(2) Vedtagne tekster, punkt 4.
(3) Vedtagne tekster, punkt 7.C 67/280 DA1.3.2001 De Europæiske Fællesskabers Tidende
Torsdag, den 15. juni 2000
3. beklager navnlig medlemsstaternes klare modvilje mod at vedtage en troværdig udvidelse af vedta-
gelse med kvalificeret flertal i Rådet; bekræfter på ny, at beslutningstagning med kvalificeret flertal på lov-
givningsområdet ikke må adskilles fra generel indførelse af fælles beslutningstagning;
4. opfordrer Det Europæiske Råd til at give formandskabet mandat til at optage følgende spørgsmål på
regeringskonferencens dagsorden:
)dash øget integration på de betingelser, der er fastsat i ovennævnte beslutning af 13. april 2000,
)dash inkorporering i traktaten af charteret for grundlæggende rettigheder for at give det bindende retsvirk-
ning,
)dash inkorporering i traktaten af de institutionelle aspekter af den fælles forsvars- og sikkerhedspolitik,)dash styrkelse af den politiske koordinering og EU-institutionernes rolle inden for ØMU, idet Den Euro-
pæiske Centralbanks fortsatte uafhængighed sikres,
)dash traktaternes konstitutionalisering;
5. opfordrer stats- og regeringscheferne, der er forsamlet i Feira, til at tilføre nye impulser til den for-
samling, der er ansvarlig for udarbejdelsen af charteret for grundlæggende rettigheder, og at bekræfte Køln-
mandatets omfattende karakter og deres forpligtelse med hensyn til rettighedernes udelelighed, hvad enten
det drejer sig om borgerlige, politiske, økonomiske eller sociale rettigheder;
6. påpeger, at charteret er et dokument, der indeholder fælles værdier og principper, som borgerne kan
identificere sig med, og at det vil give inspiration til udviklingen af Unionens politikker og styrke den
økonomiske og sociale dimension af den europæiske integration;
7. understreger nødvendigheden af at afslutte regeringskonferencen i 2000, således at udvidelsen ikke
forsinkes, men mener også, at den stramme tidsplan under ingen omstændigheder må anvendes som en
undskyldning for en utilstrækkelig reform af traktaterne;
Østrig
8. anmoder Rådets formandskab om at evaluere forbindelserne mellem 14 medlemsstater og Østrig og,
sammen med alle berørte parter inden for EU, at fastlægge en procedure til tilvejebringelse af en acceptabel
løsning;
Udenrigsanliggender
9. glæder sig over den israelske regerings beslutning om tilbagetrækning fra det sydlige Libanon og
betragter det som et vigtigt skridt på vejen til nye afgørende drøftelser med Syrien og Libanon for at nå
frem til en generel fredsaftale; opfordrer i den forbindelse den libanesiske regering til at tage kontrol med
området og at give de fornødne sikkerhedsgarantier for staten Israel og de øvrige lande i regionen;
10. opfordrer Rådet til at spille en aktiv politisk rolle i regionen og opfordrer til en optrapning af for-
handlingerne om alle associeringsaftaler, især aftalerne med Syrien og Libanon;
11. opfordrer Det Europæiske Råd til over for de medlemsstater, som endnu ikke har ratificeret EU’s
associeringsaftale med Jordan, at fremhæve betydningen af, at denne ratificering gennemføres hurtigt, da
den på afgørende vis vil styrke det positive bidrag, landet kan yde til fred og stabilitet i Mellemøsten;
12. opfordrer til en styrkelse af Euro-Middelhavspartnerskabet gennem foranstaltninger under de tre
afsnit i Barcelona-erklæringen (den politiske, økonomiske og sociokulturelle dimension) og understreger
behovet for en mere strategisk og integreret fremgangsmåde for Meda-programmet for bæredygtig udvik-
ling i regionen og opfordrer til, at Meda-midlerne deblokeres;
13. opfordrer Det Europæiske Råd til aktivt at fortsætte EU’s strategi for stabilisering og associering i
Balkan-området og at forene de internationale bestræbelser inden for rammerne af stabilitetspagtens ram-
mer; opfordrer Rådet til at opfylde sine forpligtelser vedrørende finansiering af Vestbalkan i overens-
stemmelse med den interinstitutionelle aftale af 6. maj 1999 og til at fremskynde indgåelsen af en associer-
ings- og stabiliseringsaftale med Kroatien som et klart signal til regionen som helhed og at bistå Kroatien i1.3.2001 DA C 67/281 De Europæiske Fællesskabers Tidende
Torsdag, den 15. juni 2000
at blive et eksempel på fredelig og demokratisk udvikling i Balkan-området, hvis den nuværende meget
kritiske økonomiske fase overstås;
14. foreslår, at Det Europæiske Råd fastlægger sit standpunkt med hensyn til USA’s intentioner om
udvikling af et udvidet ABM-system, under hensyntagen til alle NATO-medlemmers interesser samt andre
forslag, herunder fra grupper inden for den russiske Duma og præsident Putin;
15. konstaterer, at medlemsstaterne og Kommissionen har givet vigtige nye finansielle tilsagn om eks-
terne tiltag fra Unionens side og opfordrer medlemsstaternes regeringschefer til systematisk at bevilge de
nødvendige midler, hver gang de vedtager nye udenrigspolitiske initiativer samt at angive, hvorfra der
eventuelt kan skaffes midler;
Opfølgning af Det Europæiske Råd i Lissabon
16. opfordrer Det Europæiske Råd til at fastholde fremdriften fra konklusionerne fra Lissabon med hen-
blik på at etablere en Europæisk Union med øget velfærd og lavere arbejdsløshed ved at holde den private
sektor og den enkelte borger i forreste linje i forbindelse med disse bestræbelser og i den sammenhæng at
rette særlig opmærksomhed mod det europæiske informationssamfund og innovativ virksomhed, navnlig i
små og mellemstore virksomheder; mener, at oprettelse af et europæisk forskningsområde og inkorpore-
ring af Lissabon-principperne i rammeprogrammet for forskningog teknologiskudvikling udgør et væsent-ligt grundlag for modernisering af den europæiske økonomi og navnlig for skabelse af mere favorable
vilkår for små og mellemstore virksomheder (f.eks. et charter for små virksomheder og foranstaltninger
for at bekæmpe social udstødelse)
17. fastholder, at den nye europæiske sociale dagsorden skal være baseret på klare målsætninger og
konkrete mål, med anvendelse af alle relevante fællesskabsinstrumenter og med inddragelse af alle sociale
partnere, således at erhvervslivets dynamik, beskæftigelsesmuligheder, bæredygtig udvikling og social sam-
hørighed maksimeres; opfordrer til, at socialsikringsordningerne moderniseres på en sådan måde, at det
kan betale sig at arbejde, samt at de garanterer levedygtige og bæredygtige pensions- og understøttelses-ordninger og sundhedspleje af høj kvalitet og fremmer social integration;
18. opfordrer Det Europæiske Råd til omgående handling med henblik på at styrke tilsagnene fra top-
mødet i Lissabon vedrørende styrkelse af forbrugerens stilling i forbindelse med elektronisk handel, fjern-salg af finansielle tjenesteydelser, ophavsret og retlig kompetence samt alternative metoder for bilæggelse af
tvister;
19. støtter opfordringen fra Det Europæiske Råd i Lissabon til virksomhederne om at udvise social
ansvarsbevidsthed og forventer, at topmødet i Feira træffer en fast beslutning om, at der bør gøres frem-
skridt med hensyn til direktivet om orientering og høring af arbejdstagere, og oprettelse af et observato-
rium for industriel forandring;
20. støtter den nye strategi fra Lissabon og dens åbne koordineringsmetode, der bør resultere i færdig-
gørelse af de fornødne lovgivningsforslag; foreslår, at alle eksisterende årsrapporter og )dash beretninger fra
Kommissionen om økonomiske, industrielle og sociale anliggender samles i en »forårsrapport« om den
økonomiske og sociale situation og at denne analyse udvikles i de årlige politiske retningslinjer for vækstog beskæftigelse;
21. glæder sig over, at formandskabet er indstillet på at forhandle med Europa-Parlamentet om inkor-
porering af dets beslutning af 18. maj 2000(
1) om de overordnede økonomiske retningslinjer for 2000;
bekræfter imidlertid på ny, at det demokratiske underskud i europæisk økonomisk politik må udlignes viaen interinstitutionel aftale, således at Europa-Parlamentet fremover deltager fuldt ud i udarbejdelsen af ret-ningslinjer sammen med Rådet og Kommissionen;
22. foreslår, at Det Europæiske Råd i forbindelse med sin godkendelse af Grækenlands tiltrædelse af den
fælles mønt den 1. januar 2001 på ny bekræfter forpligtelsen til inflationsfri vækst, skattemæssig konsoli-
dering og strukturreformer i Den Europæiske Union som helhed, samt gennemførelse af et marked for
finansielle tjenesteydelser, der er fuldt ud integreret; fastholder, at den økonomiske koordinering bør styr-
kes, og at stabilitets- og vækstpagten gennemføres fuldt ud;
(1) Vedtagne tekster, punkt 3.C 67/282 DA1.3.2001 De Europæiske Fællesskabers Tidende
Torsdag, den 15. juni 2000
Fiskal politik
23. forventer, at det Europæiske Råd omsider bryder dødvandet, hvis ØKOFIN-Rådet ikke når til enig-
hed om den samlede pakke, således at skadelig konkurrence på beskatningsområdet i Europa kan undgås;
opfordrer til en aftale på linje med konklusionerne fra Det Europæiske Råds møde i Helsinki i december1999 og på grundlag af den adfærdskodeks, som ØKOFIN-Rådet vedtog den 1. december 1997;
Frihed, sikkerhed og retfærdighed
24. minder medlemsstaterne om deres forpligtelse til at skabe et område med frihed, sikkerhed og ret-
færdighed; beklager, at arbejdet på dette område er bagud for tidsplanen og opfordrer Rådet til at fordoble
sine bestræbelser på yderligere fremskridt i løbet af indeværende år; er bekymret over Rådets vedtagelse afkonventionen om gensidig bistand i kriminalsager og de manglende garantier med hensyn til retten til
forsvar og manglen på parlamentarisk og retlig kontrol;
Fødevaresikkerhed
25. opfordrer Det Europæiske Råd til at oprette en stærk, uafhængig og kompetent myndighed for
fødevaresikkerhed med en entydig retlig status sideløbende med en vidtrækkende efterprøvelse af gældende
lovgivning og klar fastlæggelse af medlemsstaternes forpligtelse til at give meddelelse om kriser og myn-
dighedens overvågning af udviklingerne inden for medlemsstaterne;
*
**
26. pålægger sin formand at sende denne beslutning til Det Europæiske Råd, Kommissionen, medlems-
staternes parlamenter og Forsamlingen for udarbejdelse af et udkast til Den Europæiske Unions Charter om
grundlæggende rettigheder.
5. Sikkerhed og forsvar med henblik på Det Europæiske Råd i Feira
B5-0505/2000
Europa-Parlamentets beslutning om gennemførelse af en fælles europæisk sikkerheds- og forsvars-
politik med henblik på Det Europæiske Råds møde i Feira
Europa-Parlamentet,
)dash der henviser til Amsterdam-traktaten, særlig artiklerne om den europæiske identitet og fællessikkerhed
og forsvar,
)dash der henviser til FN-pagten, særlig de artikler som vedrører fredsbevarelse og muligheden for at gribe
ind for at løse nationale og internationale konflikter,
)dash der henviser til sin beslutning af 14. maj 1997 om formuleringen af Den Europæiske Unions sikker-
hedspolitik(1), der indeholder en definition af begrebet sikkerhed, som stadig er særdeles relevant,
)dash der henviser til sin beslutning af 15. maj 1997 om Kommissionens meddelelse om Europas forsvars-
relaterede industri og de udfordringer, den står overfor, et bidrag til en indsats på europæisk plan
(KOM(1996) 10 )dash C4-0093/1996(2)),
)dash der henviser til sin beslutning af 14. maj 1998 om gradvis udformning af en fælles forsvarspolitik for
Den Europæiske Union(3), der først og fremmest er centreret omkring Petersberg-opgaverne,
(1) EFT C 167 af 2.6.1997, s. 99.
(2) EFT C 167 af 2.6.1997, s. 137.
(3) EFT C 167 af 1.6.1998, s. 172.1.3.2001 DA C 67/283 De Europæiske Fællesskabers Tidende
Torsdag, den 15. juni 2000